Аҟәатәи аҩбатәи абжьаратә школ аҵарашықәс ҿыц аналаго ахәыҷқәа рзы ашәқәа аанартуа мамзаргьы аҵаҩцәа аднамкыло атәы арадио Sputnik аҟны еиҭеиҳәеит ажурналист Бадраҟ Аҩӡба.
Аԥсуа Федерациа имҩаԥнагаз аизара аҿы иззаҭгылаз азҵаарақəа дрылацəажəоит уи анапхгаҩы Аҭанур Аҟəысба.
Аҟәа ақалақь Гәыматәи амҩа адгьылҳәазара ахьыҟалаз ахәҭаҿы инхоз 20 ҭаацәара рыҩныҟақәа рахь ихынҳәит. Дара арыцҳара иақәымшәарц азы даҽа ҭыԥк ахь нхара ҳәа ииаган.
Астолтә ԥкьаҭымԥыл азы афедерациа ахада Беслан Карчаа арадио Sputnik аҟны иҳәеит Аҟәа имҩаԥысраны иҟоу Жәларбжьаратәи атурнир иалахәхо, аспортсменцәа разыҟаҵара атәы.
Таитәи абокс азы Краснодартәи атәылаҿацә Ахраҿа мҩаԥысит Краснодар ақалақь нанҳәа 17-18 рзы. Уи иалахәын 200 спортсмен инарзынаԥшуа.
Аԥсны асасааирҭақәа рыԥшәмацәа реидгыла ахада Асҭамыр Ахба арадио Sputnik аҟны иҳәеит акруизтә ӷба "Князь Владимир" ҳҳәынҭқаррахь аныҟәарақәа асасдкыларатә индустриа арҿиоит ҳәа.
35-тәи алхырҭатә ҭыԥ хадаҟны иҭаҩуп алхыҩцәа 872, урҭ рахьтә 516-ҩык Гал ақалақь аҿы иҟоу алхырҭатә ҭыԥ №1 ахь иаҵанакуеит, 356-ҩык - Гәымарқыҭ иатәу алхырҭатә ҭыԥ №2 ахь.
Нанҳәа 19 рзы Аиашахаҵаратә уахәама иаԥылоит Анцәа Иҽеиҭакра аныҳәа. Уи шьақәдыргылеит Фавор ашьхаҿы Иаса Қьырса иҵаҩцәа рҿаԥхьа Иҽеиҭакра агәалашәаразы.
Ажурнал "Аҟазара" 2019 шықәсазтәи аҩбатәи аномер еиҭарҿыцны иҭыжьын. Уи аредактор хада Геннади Аламиа ажурнал иалагалаз аԥсахрақәа дрылацәажәеит.